Mbappe se așteaptă să fie fluierat la meciul naționalei
Kylian Mbappe (25 de ani) a fost prezent la conferința de presă premergătoare duelului amical dintre naționala Franței și Chile, care va avea loc marți, de la 22:00, iar starul lui PSG se așteaptă să fie fluierat.
Franța primește vizita naționalei din Chile, pe "Stade Velodrome", arena lui Marseille.
"Indiferent de primirea pe care o voi avea, voi da tot ce am mai bun din mine pentru a-mi ajuta echipa. Sincer să fiu, voi înțelege dacă voi fi fluierat. Peste câteva zile este "clasicul", iar eu sunt jucătorul lui PSG. Nu voi lua asta personal și nu-mi va afecta jocul.
Voi fi surprins dacă nu voi fi fluierat. Ar fi dovada că în viață poți avea parte de surprize plăcute. Ca jucător al naționalei Franței mi se pare frumos să joc aici. Este o atmosferă intensă, un stadion mare. Cred că este în topul stadioanelor din Franța dacă vorbim de capacitate", a declarat Kylian Mbappe la conferința presă, conform L'Equipe.